**ИНДИВИДУАЛЕН МЕЖДИНЕН ДОКЛАД ЗА ДЕЙНОСТТА**

**30 юни 2017**

**Описание и преглед на дейността на Дружеството**

Ръководството представя своя индивидуален междинен доклад за дейността и индивидуален междинен финансов отчет на ВГЕ-1 ЕООД (Дружеството) за периода, приключващ на 30 юни 2017 г., изготвен в съответствие с Международните стандарти за финансово отчитане (МСФО), приети от Европейския съюз (ЕС). Междинният финансов отчет не е одитиран.

Основната дейност на Дружеството е организация, управление и експлоатация на вятърни електроцентрали и проекти за алтернативна енергия от възобновяеми енергийни източници. През 2017 г. Дружеството продължава да произвежда и да продава електрическа енергия на Енерго-Про Продажби АД (бивше Е.ОН България Продажби АД) съгласно договор, подписан през 2010 г.

Финансовият резултат след данъци на Дружеството за периода, приключващ на 30 юни 2017 г., е печалба в размер на 105 хиляди лева (30 юни 2016 г.: 36 хиляди лева).

**Използвани финансови инструменти и управление на риска**

Финансовите инструменти на Дружеството включват парични средства по банкови сметки, краткосрочни вземания, краткосрочни задължения и лихвоносни заеми и привлечени средства. Основната цел на тези финансови инструменти е да се осигури финансиране за дейността на Дружеството. Дружеството е изложено на риск от промени в пазарните нива на лихвените проценти главно по отношение на дългосрочните си задължения по заеми с плаващи лихвени проценти. Дружеството управлява лихвения риск, като поддържа балансиран портфейл от дългове и привлечени средства с фиксирани и променливи лихвени проценти. Дружеството осъществява сделки, деноминирани в чуждестранна валута, във връзка с финансирането и дейността си. Основната част от сделките на Дружеството са в евро и тъй като българският лев е обвързан с еврото при фиксиран курс, валутният риск се счита за нисък. Дружеството не използва никакъв специален финансов инструмент, за да хеджира този риск. Основният кредитен риск, на който е изложено Дружеството, е свързан с неговите вземания и парични средства по банкови сметки. Вземанията на Дружеството се състоят от търговски вземания и предоставени заеми. Няма значителен кредитен риск, свързан с тях. Ефективното управление на ликвидността на Дружеството предполага осигуряване на достатъчно оборотни средства, главно чрез сделки с българско електроразпределително дружество – Енерго-Про Продажби АД, както и използването на лихвоносно финансиране от свързани лица и банки.

**Информация за важни събития, настъпили през шестмесечието, и за тяхното влияние върху резултатите във финансовия отчет**

През периода, приключващ на 30 юни 2017 г. няма важни събития или такива от съществено значение за дейността на Дружеството.

**Информация относно сделките, сключени между емитента и свързани лица, през отчетния период**

Следващата таблица представя сделките между Дружеството и неговите свързани лица за шестмесечния период, приключващ на 30 юни 2017 г. и 30 юни 2016 г., и салдата към 30 юни 2017 г. и 31 декември 2016 г.:

**ИНДИВИДУАЛЕН МЕЖДИНЕН ДОКЛАД ЗА ДЕЙНОСТТА**

**30 юни 2017**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Свързано лице* |  | *Префакту- рирани услуги през периода* |  | *Вземания от свързани лица* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |
| Еко Ветро Енерджи ЕООД |  | 10 |  | 45 |  | Префактурирани административни разходи |  | Дъщерно дружество |
| Шабла Енерджи ЕООД |  | 9 |  | 44 |  | Префактурирани административни разходи |  | Дъщерно дружество |
| **2017 г.** |  | **19** |  | **89** |  |  |  |  |
| Еко Ветро Енерджи ЕООД |  | 17 |  | 34 |  | Префактурирани административни разходи |  | Дъщерно дружество |
| Шабла Енерджи ЕООД |  | 16 |  | 33 |  | Префактурирани административни разходи |  | Дъщерно дружество |
| **2016 г.** |  | **33** |  | **67** |  |  |  |  |

През шестмесечния период, приключващ на 30 юни 2017 г. и 30 юни 2016 г. Дружеството е префактурирало на дъщерните си дружества (Шабла и ЕВЕ) част от разходите за наем на офис натрупани от ВГЕ през периода. Префактуриратата сума е отразена като други приходи в отчета за всеобхватния доход.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Свързано лице* |  | *Постъпления от свързани лица през периода* |  | *Задължения към свързани лица* |  | *Вид на сделките* |  | *Вид на връзката със свързаното лице* | |
|  |  | **хил. лв.** |  | **хил. лв.** |  |  |  |  | |
|  |  |  |  |  |  |  |  |  |
| Еко Ветро Енерджи ЕООД |  | - |  | - |  | Задължения към свързани лица |  | Дъщерно дружество | |
| **30 юни 2017 г.** |  | **-** |  | **-** |  |  |  |  |
| Еко Ветро Енерджи ЕООД |  | - |  | 11 |  | Задължения към свързани лица |  | Дъщерно дружество | |
| **30 юни 2016 г.** |  | **-** |  | **11** |  |  |  |  |

**Движение по заеми, предоставени на свързани лица:**

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| В началото на периода | 2,260 |  | 2,159 |
| Предоставени заеми | 10 |  | 173 |
| Начислени лихви | 35 |  | 73 |
| Получени плащания на главници | - |  | (148) |
| Валутно-курсови разлики, нетно | (8) |  | 3 |
| **В края на периода** | **2,297** |  | **2,260** |

**ИНДИВИДУАЛЕН МЕЖДИНЕН ДОКЛАД ЗА ДЕЙНОСТТА**

**30 юни 2017**

**Движение по заемите, получени от свързани лица**

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| В началото на периода | 4,862 |  | 4,471 |
| Получени заеми | - |  | 239 |
| Начислени лихви | 76 |  | 152 |
| **В края на периода** | **4,938** |  | **4,862** |

Дружеството е получило заем от компанията майка (Юнит Инвестмънтс Н.В.), съгласно сключен договор. Условията по този договор са обобщени по-долу:

* Първоначална стойност на заема – 1,500 хил. евро, а съгласно анекс от 16 август 2010 г. лимитът е определен на 3,500 хил. евро и 450 хил. щатски долара. Съгласно анекс от 16 декември 2010 г. лимитът е променен на 3,650 хил. евро
* Цел – финансиране покупка на ветрогенератор
* Срок – 3 години след началната дата на договора – 2 август 2010 г.; предоговорен до 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, получен от компанията майка (Юнит Инвестмънт Н.В.). На 24 юли 2017 г. е подало искова молба в Търговския регистър за назначаване на вещи лица, които да оценят заема. Към датата на одобрение на настоящия отчет процедурата не е стартирана.

Дружеството е предоставило заеми на дъщерните си дружества (Шабла Енерджи ЕООД, Еко Ветро Енерджи ЕООД и ВГЕ-2 ЕООД). Основните условия по тези договори са обобщени по-долу:

**1. Договор за паричен заем от 2 август 2010 г., отпуснат на Еко Ветро Енерджи ЕООД:**

* Първоначален лимит на заема – 1,400 хил. евро и 150 хил. щатски долара. Съгласно анекс 3 от 24 декември 2014 г. лимитът на заема е променен на 2,000 хил. евро.
* Цел – покупка на ветрогенератор
* Срок – 3 години след датата на сключване на договора, която е 2 август 2010 г. Съгласно анекс 3 от 24 декември 2014 г. срокът на заема е удължен до 2 август 2017 г.
* Договорена лихва – 4% годишно над тримесечния EURIBOR или LIBOR за съответния период за депозитите в евро и щатски долари; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, отпуснат на Еко Ветро Енерджи ЕООД. Съгласно акт за назначаване на вещи лица от 30 юни 2017 г., е започната процедура по оценяване на отпуснатия заем.

**2. Договор за паричен заем от 2 август 2010 г., отпуснат на Шабла Енерджи ЕООД:**

* Първоначален размер на заема – 1,050 хил. евро и 150 хил. долара. Съгласно анекс 3 от 24 декември 2014 г. лимитът на заема е променен на 2,000 хил. евро.
* Цел – покупка на ветрогенератор
* Срок – 3 години след датата на сключване на договора, която е 2 август 2010 г. Съгласно анекс 3 от 24 декември 2014 г. срокът на заема е удължен до 2 август 2017 г.
* Договорена лихва – 4% годишно над тримесечния EURIBOR или LIBOR за съответния период за депозитите в евро и щатски долари; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, отпуснат на Шабла Енерджи ЕООД. На 24 юли 2017 г. Шабла Енерджи е подало искова молба в Търговския регистър за назначаване на вещи лица, които да оценят заема. Към датата на одобрение на настоящия отчет процедурата не е стартирана.

**ИНДИВИДУАЛЕН МЕЖДИНЕН ДОКЛАД ЗА ДЕЙНОСТТА**

**30 юни 2017**

**3. Договор за паричен заем от 5 декември 2011 г., отпуснат на ВГЕ-2 ЕООД:**

* Първоначален размер на заема – 60 хил. евро
* Цел – финансиране на оперативната дейност
* Срок – 31 декември 2012 г.; предоговорен до 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

Еко Ветро Енерджи, дъщерно дружество на ВГЕ-1, е предоставило заем на Шабла Енерджи ЕООД (дружество под общ контрол). Условията по заемите са обобщени по-долу, както следва:

**Заем, отпуснат на Шабла Енерджи ЕООД (дружество под общ контрол)**

* Лимит до 100 хил.евро
* Падеж – 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро;
* Плащането (главница и лихва) се извършва на датата на падежа на заема, като лихвите се начисляват за всеки тримесечен период.

Юнит Инвестмънт НВ, компанията майка на ВГЕ-1, има вземания по предоставени заеми в размер на 69,603 хил. долара към 30 юни 2016 г.

Джем Ширин Ерхан Озил

Управител Управител

ВГЕ-1 ЕООД

26 юли 2017 г.

София, България